In nomine Domini, Ludovicus, Dei gratia rex Francorum et dux Aquitanorum, notum fieri volumus tam futuris quam instantibus quatinus canonicis Deiloci apud fontes Vallis-Mauricii aream ad molendinum faciendum in perpetuum concessimus. Quod ne valeret oblivione deleri, scripto commendari voluimus et sigilli nostri authoritate corroborari præcipimus. Actum apud Amant, anno ab Incarnatione Domini Mº Cº XXXº VIIIIº, regni nostri anno IIIº, astantibus in palatio nostro quorum nomina subtitulata sunt et signa: S. dapifero nullo; S. G., buticularii; S. Mathæi, constabularii; Mathæi, camerarii. Data per manum Algerii, cancellarii.